**REPUBLIKA HRVATSKA**

**SPLITSKO-DALMATINSKA ŽUPANIJA**

**OPĆINA PROLOŽAC**

**OPĆINSKI NAČELNIK**

**KLASA: 350-01/21.02/02**

**UR.BROJ:2129/03-21-02-1**

**Proložac 26.07.2021.**

Na temelju članka 64. stavak 3. Zakona o zaštiti okoliša (Narodne novine, brojevi 80/13, 153/13, 78/15, 12/18 i 118/18), te članka 31. Uredbe o strateškoj procjeni utjecaja strategije, plana i programa na okoliš (Narodne novine, broj 3/17), te nakon provedenog postupka Ocjene o potrebi strateške procjene utjecaja na okoliš, Mate Lasić, načelnik Općine Proložac, dana 26.07.2021 donosi

**ODLUKU**

**kojom se utvrđuje da nije potrebno provesti stratešku procjenu utjecaja na okoliš za** **Izmjene i dopune Postornog plana uređenja Općine Proložac**

**I.**

Mate Lasić, načelnik Općine Proložac, donio je Odluku o izradi Izmjena i dopuna Prostornog plana uređenja Općine Proložac (Službeni glsanik Općine Proložac 5/18); u daljnjem tekstu: Izmjene i dopune PPU, od 12. lipnja 23018. god., prema kojoj je Općina Proložac provela postupak Ocjene o potrebi strateške procjene utjecaja na okoliš za Izmjene i dopune Prostornog plana uređenja Općine Proložac.

U postupku Ocjene o potrebi strateške procjene utvrđeno je da predmetne **Izmjene i dopune PPU neće imati vjerojatno značajan utjecaj na okoliš na osnovu čega se utvrđuje da nije potrebno provesti stratešku procjenu utjecaja na okoliš** (mišljenje Upravnog odjela za zaštitu okoliša, komunalne poslove, infrastrukturu i investicije KLASA: 351-02/20-03/0023 URBROJ: 2181/1-10/07-21-0002) od 15.07.2021).

**II.**

Razlozi za izradu Izmjena i dopuna PPU su:

(3) Razlozi za izradu Izmjena i dopuna PPU-a obuhvaćaju:

- usklađenje sa zakonskim propisima koji reguliraju oblast prostornog uređenja, a koji su stupili na snagu nakon donošenja važećeg PPU-a

- usklađenje sa odredbama Prostornog plana Splitsko-dalmatinske županije

- usklađenje sa zahtjevima javnopravnih tijela;

- korekcija granica građevinskih područja te izgrađenog i neizgrađenog dijela sukladno zaprimljenim zahtjevima, komunalnoj opremljenosti prostora i zakonskim mogućnostima;

- definiranje neuređenog dijela građevinskog područja za koje je obvezna izrada urbanističkog plana uređenja;

- preispitivanje odredbi za provođenje koje nisu ažurne i il stvaraju poteškoće u provedbi;

- ostali zahvati od interesa za lokalnu zajednicu.

**III.**

U cilju utvrđivanja vjerojatno značajnog utjecaja na okoliš Jedinstveni upravni odjel Općine Proložac zatražio je mišljenja tijela i/ili osoba određenih posebnim propisima navedenih u Prilogu I. ove Odluke. Zaprimljena su sljedeća mišljenja:

* **Ministarstvo kulture, Konzervatorski odjel u Imotskom (KLASA: 612-08/20-10/0045 , URBROJ: 532-04-02-18/01-20-02, DATUM: 05. 02 2020.)**

**Mišljenje:**

Smatraju, uz detaljnije obrazloženje, da je sa stajališta zaštite kulturnih dobara potrebno izraditi Stratešku procjenu utjecaja na okoliš.

**Obrazloženje:** Predmetnim Izmjenama i dopunama PPU-a izvršena je manja korekcija rubnih dijelova građevinskih područja te korekcija izgrađenog i neizgrađenog dijela sukladno zaprimljenim zahtjevima, situaciji na terenu, komunalnoj opremljenosti prostora i zakonskim mogućnostima. Nisu planirane nove turističke niti gospodarske zone. Izmjenama je zemljište u okućnicama koje je u naravi poljoprivredno, isključeno iz građevinskog područja da bi na taj način sačuvalo svoju izvornu namjenu. Dakle, ukupno građevinsko područje se nije povećavalo, nego samo korigiralo u najmanjoj mogućoj mjeri i to na način da se zaštiti postojeće poljoprivredno zemljište, a gradnja na račun toga usmjeri na dijelove koji su komunalno opremljeni. Izmjene i dopune će se uskladiti sa zahtjevom Konzervatorskog odjela u Imotskom - Klasa: 612-08/18-10/0571, urbroj: 532-04-02-18/18-02 od 04.prosinca 2018. te Klasa: 612-08/18-10/0571, Urbroj:532-04-02-18/02-19-04 od 04. ožujka 2019. godine), tj. izmjene i dopune PPU će sadržavati popis svih zaštićenih i evidentiranih kulturnih dobara kao i mjere zaštite.

* **RH, Ministarstvo zaštite okoliša i energetike (KLASA: 351-03/20-01/139 , URBROJ: 517-03-1-1-20-2, DATUM: 20. 02. 2020.)**

**Mišljenje:**

Uprava za procjenu utjecaja na okoliš i održivo gospodarenje otpadom, Sektor za procjenu utjecaja na okoliš ne sudjeluje u postupcima ocjene odnosno strateške procjene na lokalnoj razini.

* **RH, MUP, RAVNATELJSTVO CIVILNE ZAŠTITE, PODRUČNI URED CIVILNE ZAŠTITE SPLIT (KLASA: 350-02/20-01/27 , URBROJ: 511-01-366-20-2, DATUM: 17. 02. 2020.)**

**Mišljenje:**

Nije potrebno provesti postupak strateške procjene utjecaja na okoliš za Izmjene i dopune PPU.

* **Hrvatske ceste, Odjel za razvoj i projektiranje (KLASA: 350-02/12/ , URBROJ: 345-200-21- 11/517-20-07, DATUM: 21. 02. 2020.)**

**Mišljenje:**

Nije potrebno provesti postupak strateške procjene utjecaja na okoliš za Izmjene i dopune PPU.

* **HOPS, Sektor za razvoj, priključenja, izgradnju i upravljanje imovinom, Zagreb (KLASA: 700-20-15/205 , URBROJ: 3-200-004-02/IP-20-01, DATUM: 05. 02. 2020.)**

**Mišljenje:**

Nije potrebno provesti postupak strateške procjene utjecaja na okoliš za Izmjene i dopune PPU.

* **Hrvatske Vode, VGO za vodno područje dalmatinskih slivova, Split** (KLASA: 351-03/20-01/0000057, URBROJ: 374/24-1-20-2, DATUM 13.02.2020.) i Klasa: 351-03/20-01/0000057 URBROJ: 374-24-1-20-4 22.07.2020.)

**Mišljenje:**

Pri izradi Izmjena i dopuna PPUO Proložac NIJE POTREBNO provesti proceduru strateške procjene utjecaja na okoliš.

**Obrazloženje:** JUO Općine Proložac je dopisom od 28.01. 2020. zatražio mišljenje Hrvatskih voda o potrebi strateške procjene utjecaja na okoliš Izmjena i dopuna PPUO. Obzirom da su dijelovi Općine smješteni na zonama sanitarne zaštite izvorišta Opačac, Hrvatske Vode su bile mišljenja da pri izradi izmjena i dopuna PPUO treba provesti proceduru strateške procjene utjecaja na okoliš. Općinski Načelnik je dopisom od 13.07.2020. (Klasa: SL2020, Urbroj:2129/03-20-02-1) zatražio preispitivanje navedenog mišljenja uz dodatno obrazloženje suštine pokrenutih izmjena i dopuna. Uvažavajući dodatnu argumentaciju Hrvatske vode su mišljenja da pri izradi Izmjena i dopuna nije potrebno provesti proceduru strateške procjene utjecaja na okoliš, već pri izradi Plana poštivati propisane smjernice za izradu i rješenja vezana uz korištenje i zaštitu voda prema važećem PP Splitsko-dalmatinske županije.

* **RH, SDŽ; Upravni odjel za zaštitu okoliša, komunalne poslove, infrastrukturu i investicije, (KLASA: 351-04/20-01/0005 , URBROJ: 2181/1-10/06-20-3, DATUM: 29. 05. 2020.)**

**Mišljenje:**

Izmjene i dopune PPU su prihvatljive za ekološku mrežu RH i za iste nije potrebno provesti postupak Glavne ocjene.

**IV.**

Pristigla mišljenja nadležnih tijela, izuzev Konzervatorskog odjela u Imotskom za koje je dano obrazloženje, zaključuju da **nije potrebno provesti stratešku procjenu utjecaja na okoliš.**

Budući da se predmet Izmjena i dopuna PPU odnosi na manju korekciju granica građevinskih područja te da se ne planiraju nove izdvojene gospodarske kao ni ugostiteljsko turističke zone, provedba izmjena i dopuna PPU neće imati negativan utjecaj na navedene sastavnice okoliša.

S obzirom na to da se obuhvat predmetnog UPU-a ne nalazi unutar ili u blizini zaštićenih područja prirode ili područja važnih za bioraznolikost, ne očekuje se utjecaj provedbom Izmjena i dopuna PPU-a na ove sastavnice prirode.

Obuhvat predmetnih Izmjena i dopuna PPU-a ne nalazi se u blizini područja ekološke mreže te se ne očekuje negativan utjecaj na ekološku mrežu.

Planirani zahvat ne nalazi se na području zaštićenog krajobraza. Provedba izmjena i dopuna PPU-a odnosno izgradnja planiranih objekata neće promijeniti temeljne krajobrazne značajke. Uz dodatne mjere zaštite na razini zahvata (sukladno važećim propisima iz oblasti sanitarne zaštite izvorišta Opačac).

**V.**

Općina Proložac je o ovoj Odluci dužna informirati javnost sukladno odredbama Zakona o zaštiti okoliša i odredbama Uredbe o informiranju i sudjelovanju javnosti i zainteresirane javnosti u pitanjima zaštite okoliša (Narodne novine, broj 64/08) kojima se uređuje informiranje javnosti u pitanjima zaštite okoliša.

**VI.**

Ova Odluka stupa na snagu danom donošenja i ista će biti objavljena u Službenom glasniku Općine Proložac.

**PRILOG I**

**POPIS TIJELA I/ILI OSOBA ODREĐENIH POSEBNIM PROPISIMA OD KOJIH JE ZATRAŽENO MIŠLJENJE**

Sukladno Odluci o započinjanju u postupku ocjene o potrebi strateške procjene utjecaja na okoliš za Izmjene i dopune PPU-a mišljenja su zatražena od sljedećih tijela:

1. HRVATSKE VODE, Vodnogospodarski odjel za vodno područje dalmatinskih slivova, Vukovarska 35, 21000 Split
2. HRVATSKE CESTE, Vončinina 3, 10000 Zagreb
3. ŽUPANIJSKA UPRAVA ZA CESTE, Ruđera Boškovića 21000 Split
4. Topana d.o.o. Imotski, Kralja tomislava 16, 21260 Imotski
5. Vodovod Imotske krajine, Blajburška bb, 21260 Imotski
6. HEP-OPERATOR DISTRIBUCIJSKOG SUSTAVA, ELEKTRODALMACIJA Split, Poljička cesta 73, 21000 Split
7. HOPS, OPREATOR PRIJENOSNOG SUSTAVA d.o.o. , Kupska 4, 10000 Zagreb
8. HRVATSKA REGULATORNA AGENCIJA ZA MREŽNE DJELATNOSTI (HAKOM), Roberta Frangeša Mihanovića 9, 10000 Zagreb
9. MINISTARSTVO KULTURE, Uprava za zaštitu kulturne baštine, Konzervatorski odjel u Imotskom, Ante Starčevića 7, 21260 Imotski
10. MINISTARSTVO ZAŠTITE OKOLIŠA I ENERGETIKE, Radnička cesta 80, 10000 Zagreb
11. MUP- Policijska uprava splitsko-dalmatinska, Sektor upravnih, inspekcijskih i poslova civilne zaštite, Trg Hrvatske bratske zajednice 9, 21000 Split
12. DRŽAVNA UPRAVA ZA ZAŠTITU I SPAŠAVANJE, Područni ured u Splitu, Odjel za zaštitu i spašavanje, Moliških Hrvata 1, 21000 Split,